Da Ludwig Thoma is schã båid danåch im Joa 1921 an Grebs gschdoam. Drozdém a in sâine lézdn Joa so zwida woa und iwa d Judn gschimpft håd, håd a in sâim Desdament s meara sâina jidischn Fraindin, da Maidi von Liebermann, zua kema låssn, unta ãndam sâi Haus in Déganse. Sâi easchde Frau, d Marion, sâine Schwesdan d Hübner Katharina und d Zurwesten  Bertha, so wia sâi Bruada da Thoma Peter hãm jewails zwoahundatdausnd Mark geabt und da Bruada nu zuasezlich a Laibrentn. Begråm is da Ludwig Thoma in Rotach-Égan am Déganse, wo a sâi lãngjariga Fraind, da Schriftschöla Ludwig Ganghofer ligt.